A **Liga das Nacións da UEFA** é unha competición internacional bienal de fútbol disputada polas seleccións nacionais masculinas das asociacións membros da UEFA, a máxima organización do fútbol europeo.

A primeira edición comezou en setembro de 2018 e rematou en xuño de 2019 coa fase final celebrada en Portugal, da que saíu campioa a selección anfitrioa. A competición naceu para substituír os partidos amigables internacionais que se disputaban anteriormente no Calendario Internacional de Partidos da FIFA.

Historia
--------

En outubro de 2013, o presidente da Asociación de Fútbol de Noruega, Yngve Hallén, confirmou que se mantiveran conversacións para crear un terceiro torneo internacional para os membros da UEFA, ademais da Copa do Mundo e a Eurocopa.

A Liga das Nacións foi concibida como unha competición na que as seleccións nacionais das asociacións membros da UEFA fosen divididas nunha serie de grupos baseados nunha clasificación formulada a partir dos seus resultados recentes. A partir de aí existirían ascensos e descensos, sengundo os resultados dentro de cada grupo. O torneo proposto tería lugar en datas do Calendario Internacional de Partidos da FIFA que previamente estaban asignadas para amigables internacionais e non afectaría á Copa do Mundo da FIFA nin á Eurocopa da UEFA.

En marzo de 2014, o secretario xeral da UEFA, Gianni Infantino, afirmou que un dos beneficios da proposta sería axudar ás asociacións nacionais menos potentes a organizar partidos.

O secretario xeral da Real Federación Belga de Fútbol Steven Martens dixo que as nacións de menor rango se beneficiarían financeiramente da competición, xa que o contrato televisivo coa UEFA sería centralizado. A Liga de Nacións da UEFA foi adoptada por unanimidade polas 54 asociacións membros da UEFA no XXXVIII Congreso Ordinario da UEFA en Astana o 27 de marzo de 2014.

Formato
-------

### Formato orixinal

Segundo o formato aprobado orixinalmente, as 54 seleccións nacionais da UEFA estaban divididas en catro divisións (chamadas "Ligas"): 12 equipos na Liga A, 12 equipos na Liga B, 14 equipos na Liga C, e 16 equipos na Liga D. En cada liga formáronse catro grupos (con tres ou catro equipos) e os equipos enfrontáronse tanto na casa como fóra.

### Modificacións a partir de 2020-21

Tras a conclusión da primeira tempada, a UEFA decidiu modificar o formato da Liga de Nacións a partir da tempada 2020/21. A nova estrutura da liga estaba formada por 16 equipos nas Ligas A, B e C e sete equipos na Liga D.

A transición ao novo formato produciuse facendo varios cambios puntuais despois da tempada 2018-19. Suspendéronse os descensos tanto na Liga A como na Liga B e ascenderon os dous mellores equipos por grupo tanto na Liga C como na Liga D (en lugar de só un equipo por grupo) e subiu tamén o mellor terceiro clasificado da Liga D.

### Finais, ascensos e descensos

Cristiano Ronaldo, máximo goleador das fases finais do torneo con 3 goles.
Na máxima categoría, a Liga A, os vencedores dos catro grupos pasan a xogar as finais da Liga das Nacións, con dúas semifinais, un partido polo terceiro e cuarto posto e a final.

Existen ademais ascensos e descensos entre as diferentes ligas da competición. A partir da tempada 2020/21, cada gañador de grupo das Ligas B, C e D ascende automaticamente á liga inmediatamente superior, mentres que os últimos do seu grupo nas Ligas A e B descenden automaticamente á división inferior. Entre as tempadas 2020/21 a 2022/23, os dous equipos da Liga C que descendía determinábanse a través duns play-outs que comezaban en marzo dos anos pares, e que enfrontaban aos catro cuartos clasificados da Liga C.

A partir da tempada 2024/25, como a Liga C ten catro grupos mentres que a Liga D só ten dous, os dous equipos peor clasificados da Liga C descenden automaticamente. Ademais, introdúcense os play-offs de ascenso/descenso, enfrontando en formato de ida e volta aos terceiros clasificados da Liga A cos segundos da Liga B, e aos terceiros da Liga B cos segundos da Liga C. En todos os casos, o equipo mellor clasificado disputa o partido de volta como local. Se o marcador global reflicte un empate a goles, xogarase unha prórroga sen a regra do gol en campo contrario e, se segue empatado despois da prórroga, utilizarase unha quenda de penaltis para decidir o gañador.

### Conexión coa Eurocopa

A Liga de Nacións da UEFA está ligada á clasificación para a Eurocopa, ofrecendo aos equipos outra oportunidade de clasificarse para o máximo torneo continental.

Os campións de cada grupo das Ligas A, B e C, obteñen o pase ás semifinais dun play-off que reparte postos para a Eurocopa (en 2020 tamén accederon aos play-offs os campións da Liga D).

Se os equipos campións dos seus grupos xa estaban clasificiados para a Eurocopa, os seus postos nos play-offs repártense a outras seleccións.

### Conexión coa Copa do Mundo

A Liga das Nacións tamén estivo conectada á Copa do Mundo de 2022, aínda que en menor medida que á Eurocopa. A primeira rolda da clasificación para o Mundial de 2022 constaba de dez grupos, cuxos gañadores se clasificaban directamente para o torneo. A segunda rolda foi disputada polos dez subcampións dos grupos de clasificación e os dous mellores primeiros de grupo da Liga das Nacións que non acabaron entre os dous primeiros da clasificación para o Mundial.

Trofeo
------

O trofeo de Liga das Nacións da UEFA foi presentado durante o sorteo da primeira fase da edición inaugural na cidade suíza de Lausana. Cun peso de 7,5 kg e 71 cm de alto, representa as 55 federacións europeas de fútbol e está confeccionado en prata de lei.

Himno
-----

O himno oficial da Liga das Nacións da UEFA foi composto por Giorgio Tuinfort e Franck van der Heijden e gravado pola Orquestra Filharmónica e o Coro da Radio dos Países Baixos, cantando en latín. É unha mestura de música clásica e electrónica, e tócase cando os xogadores están entrando no terreo de xogo, en secuencias televisivas e con fins cerimoniais.

Tempadas
--------

A Liga das Nacións coroa un campión cada dous anos. Cada tempada componse de dúas partes diferenciadas: a fase de liga (ou "fase de grupos"), que ocupa a primeira metade da tempada, de setembro a novembro, e a fase eliminatoria que se disputa entre marzo (cuartos de final da Liga A) e xuño (semifinais e finais da Liga A). Na tempada 2022/23 fíxose unha excepción, celebrándose a fase de grupos en xuño e setembro de 2022, debido á disputa da Mundial de Qatar a finais de ano.

Palmarés
--------

### Finais

| Tempada | Sede | Final | Terceiro xogo de sitio-fóra |
| --- | --- | --- | --- |
| Campión | Resultado | Subcampión | Terzo | Puntuación | Cuarto |
| 2018/19 | Portugal Portugal |  | **1–0**Estádio do Dragão, Porto |  |  | **0–0** (pr.)(6–5 pen.) Estádio Afonso Henriques, Guimarães |  |
| 2020/21 | Italia Italia |  | **2–1**San Siro, Milán |  |  | **2–1** Juventus Stadium, Turín |  |
| 2022/23 | Países Baixos Países Baixos |  | **0–0** (pr.)(5–4 pen.)De Kulp, Rotterdam |  |  | **3–2**De Grolsch Veste, Enschede |  |
| 2024/25 |  |  |  |  |  |  |  |

### Títulos por país

| Equipo | Campión | Subcampión | Terceiro lugar | Cuarto lugar |
| --- | --- | --- | --- | --- |
|  España | 1 (2023) | 1 (2021) |  |  |
|  Portugal | 1 (*2019*) |  |  |  |
|  Francia | 1 (2021) |  |  |  |
|  Países Baixos |  | 1 (2019) |  | 1 (*2023*) |
|  Croacia |  | 1 (2023) |  |  |
|  Italia |  |  | 2 (2021, *2023*) |  |
|  Inglaterra |  |  | 1 (2019) |  |
|   Suíza |  |  |  | 1 (2019) |
|  Bélxica |  |  |  | 1 (2021) |

Notas
-----

1. 1 2 3  "UEFA Nations League receives green light". *UEFA.com* (en inglés). 27 de marzo de 2014. Consultado o 3 de setembro de 2023.
2. ↑  "Hva om Ronaldo, Özil, Balotelli og Pique møtes til ligaspill - med sine landslag?". *dagbladet.no* (en noruegués). 9 de outubro de 2013. Consultado o 3 de setembro de 2023.
3. ↑  Gibson, Owen; Lyttleton, Ben (10 de outubro de 2013). "Uefa explores internationals shake-up with Nations League plan". *theguardian.com* (en inglés). Consultado o 3 de setembro de 2023.
4. 1 2  Redacción (26 de marzo de 2013). "Nations League: New European tournament to be confirmed". *bbc.co.uk* (en inglés). Consultado o 3 de setembro de 2023.
5. ↑  "Copia arquivada". *zita.be* (en neerlandés). Arquivado dende o orixinal o 01 de setembro de 2017. Consultado o 26 de xuño de 2023.
6. ↑  *UEFA.com* .  Falta o `|title=` (Axuda)
7. ↑  "UEFA Nations League and UEFA EURO Qualifing" (PDF). *uefa.com* (en inglés). Consultado o 3 de setmbro de 2023.
8. 1 2 3  "UEFA Nations League format approved". *uefa.com* (en inglés). 4 de decembro de 2014. Consultado o 3 de setembro de 2023.
9. 1 2 3  "UEFA Nations League format and schedule confirmed". *uefa.com* (en castelán). 4 de decembro de 2014. Consultado o 3 de setembro de 2023.
10. ↑  "2020/21 Nations League: Who will play who?". *uefa.com* (en inglés). 3 de marzo de 2020. Consultado o 3 de setembro de 2023.
11. ↑  "Regulations of the UEFA Nations League. 2018-2019" (PDF). *unl-voetbal.nl*. Consultado o 3 de setembro de 2023.
12. ↑  "Copia arquivada" (PDF). Arquivado dende o orixinal (PDF) o 06 de marzo de 2022. Consultado o 26 de xuño de 2023.
13. 1 2  "UEFA Executive Committee approves a new Football Sustainability Strategy 2030". *uefa.com* (en inglés). 16 de decembro de 2016. Consultado o 3 de setembro de 2023.
14. ↑  "UEFA NATIONS LEAGUE" (PDF). *uefa.com* (en inglés). Consultado o 3 de setembro de 2023.
15. 1 2  "UEFA Nations League and European Qualifiers competition format, 2018-2020" (PDF). *uefa.com* (en inglés). Consultado o 3 de setembro de 2023.
16. ↑  "Regulations of the UEFA European Football Championship". *uefa.com* (en inglés). 1 de xuño de 2022. Consultado o 3 de setembro de 2023.
17. ↑  "EURO 2024: All you need to know". *uefa.com* (en inglés). 14 de xuño de 2023. Consultado o 3 de setembro de 2023.
18. ↑  "UEFA Executive Committee agenda for Nyon meeting". *uefa.com* (en inglés). 27 de novembro de 2019. Consultado o 3 de setembro de 2023.
19. 1 2  "UEFA Nations League trophy and music". *uefa.com* (en inglés). 24 de xaneiro de 2020. Consultado o 3 de setembro de 2023.
20. ↑  "What are the lyrics to the UEFA Nations League Anthem?". *uefa.com* (en inglés). 1 de xullo de 2021. Consultado o 3 de setembro de 2023.

|  |  |
| --- | --- |
| Control de autoridades | 
* Wd: Q15980635
* WorldCat
* VIAF: 9183154076013111860004

 |